ประกาศการรถไฟแห่งประเทศไทยประกาศการรถไฟแห่งประเทศไทยเรื่องการออกพันธบัตรของการรถไฟแห่งประเทศไทย พ.ศ. ๒๕๓๖ครั้งที่ ๒[๑] อาศัยอำนาจตามความในมาตรา๙ (๕) แห่งพระราชบัญญัติการรถไฟแห่งประเทศไทย พ.ศ. ๒๔๙๔ซึ่งแก้ไขเพิ่มเติมโดยพระราชบัญญัติการรถไฟแห่งประเทศไทย (ฉบับที่ ๖) พ.ศ. ๒๕๓๕ มาตรา๓ และโดยความเห็นชอบของคณะรัฐมนตรี ผู้ว่าการรถไฟแห่งประเทศไทยจึงขอประกาศให้ทราบว่าข้อ ๑การรถไฟแห่งประเทศไทยกู้ยืมเงินโดยวิธีออกพันธบัตรข้อ ๒พันธบัตรนี้มีชื่อเรียกว่า พันธบัตรการรถไฟแห่งประเทศไทย พ.ศ.๒๕๓๖ ครั้งที่ ๒ข้อ ๓พันธบัตรนี้กระทรวงการคลังเป็นผู้ค้ำประกันเงินต้นและดอกเบี้ยข้อ ๔พันธบัตรนี้เป็นพันธบัตรชนิดระบุชื่อผู้ถือ ข้อ ๕พันธบัตรนี้มีมูลค่าที่ออกจำนวนรวม ๕๐๒.๔๐๑ ล้านบาท(ห้าร้อยสองล้านสี่แสนหนึ่งพันบาทถ้วน) แบ่งออกเป็นจำนวน ๕๐๒,๔๐๑ หน่วย(ห้าแสนสองพันสี่ร้อยหนึ่งหน่วย) โดยมีมูลค่าหน่วยละ ๑,๐๐๐ บาท (หนึ่งพันบาทถ้วน) ข้อ ๖พันธบัตรนี้มีกำหนดไถ่คืน ๗ ปี นับแต่วันที่ออกพันธบัตรเป็นการไถ่ถอนครั้งเดียวเต็มตามจำนวนที่ออกข้อ ๗วันออกพันธบัตร คือ วันที่ ๑๓ ตุลาคม พ.ศ. ๒๕๓๖ข้อ ๘วันไถ่ถอนพันธบัตร คือ วันที่ ๑๓ ตุลาคม ๒๕๔๓ แต่ถ้าตรงกับวันหยุดทำการของการรถไฟแห่งประเทศไทยหรือวันหยุดทำการของธนาคารพาณิชย์ ก็ให้เลื่อนเป็นวันเปิดทำการถัดไปข้อ ๙ผู้ถือพันธบัตรจะได้รับดอกเบี้ยในอัตราร้อยละ ๖.๘๕ ต่อปีคำนวณจากมูลค่าของพันธบัตรตลอดเวลาที่พันธบัตรยังมีอายุอยู่การคำนวณดอกเบี้ยใช้หลักเกณฑ์หนึ่งปีมี ๓๖๕ วันและนับวันตามจำนวนวันที่เกิดขึ้นข้อ ๑๐การรถไฟแห่งประเทศไทยจะชำระดอกเบี้ยให้แก่ผู้ถือพันธบัตรตามกำหนดดังนี้๑๐.๑ดอกเบี้ยงวดแรกชำระในวันที่ ๑๓ เมษายน พ.ศ. ๒๕๓๗๑๐.๒ดอกเบี้ยงวดต่อไปชำระทุกๆ ๖ เดือน ทุกๆ วันที่ ๑๓ เมษายน และวันที่ ๑๓ ตุลาคม ๑๐.๓ดอกเบี้ยงวดสุดท้ายชำระพร้อมกับต้นเงินของพันธบัตร ณ วันไถ่ถอนพันธบัตร ๑๐.๔ถ้าวันครบกำหนดชำระดอกเบี้ยดังที่ระบุในข้อ ๑๐.๑ และ ๑๐.๒ตรงกับวันหยุดทำการของการรถไฟแห่งประเทศไทย หรือวันหยุดทำการของธนาคารพาณิชย์ก็ให้เลื่อนไปชำระในวันเปิดทำการถัดไป ข้อ ๑๑การโอนกรรมสิทธิ์หรือการจำนำพันธบัตรนี้จะต้องนำพันธบัตรไปจดทะเบียนการโอนกรรมสิทธิ์หรือการจำนำที่ธนาคารแห่งประเทศไทยซึ่งได้รับแต่งตั้งให้เป็นนายทะเบียนและตัวแทนจำหน่ายเงินของพันธบัตรนี้ข้อ ๑๒ธนาคารแห่งประเทศไทย ในฐานะนายทะเบียนและตัวแทนจ่ายเงินของพันธบัตรนี้จะประกาศปิดสมุดทะเบียนพักการโอนกรรมสิทธิ์พันธบัตรเป็นระยะเวลาสามสิบวันก่อนครบกำหนดวันชำระดอกเบี้ยตามข้อ๑๐ และวันไถ่ถอนพันธบัตรตามข้อ ๘ ข้อ ๑๓พันธบัตรนี้มิให้ถือว่าฉบับใดสมบูรณ์ เว้นแต่พนักงานการรถไฟแห่งประเทศไทยซึ่งผู้ว่าการรถไฟแห่งประเทศไทยแต่งตั้งขึ้นโดยประกาศในราชกิจจานุเบกษาได้ลงลายมือชื่อกำกับในพันธบัตรฉบับนั้นร่วมกับนายทะเบียนพันธบัตรแล้วข้อ ๑๔พันธบัตรนี้จำหน่ายแก่สถาบันการเงินและบุคคลทั่วไปไม่จำกัดประเภทบุคคลและสัญชาติโดยจำหน่าย ณ วันเปิดจำหน่าย หน่วยละ ๑,๐๐๐ บาท (หนึ่งพันบาทถ้วน)โดยวิธีเปิดให้จองซื้อก่อนวันออกพันธบัตรข้อ ๑๕การรถไฟแห่งประเทศไทยมอบหมายให้บริษัทเงินทุนหลักทรัพย์ กรุงเทพธนาทร จำกัด(มหาชน)เป็นผู้รับผิดชอบในการจัดการจัดจำหน่ายและประกันการจำหน่ายพันธบัตรนี้และจัดการอื่นๆที่จำเป็นเพื่อผลประโยชน์ในการนี้ ข้อ ๑๖รายละเอียดขั้นตอน วิธีการ และหมายกำหนดการเปิดให้จองซื้อพันธบัตรนี้ตลอดจนขั้นตอนและวิธีการจัดสรรและวิธีการชำระเงินคืนแก่ผู้จองซื้อพันธบัตรในกรณีไม่ได้รับสิทธิในการจัดสรรให้จองซื้อพันธบัตรหรือได้รับจัดสรรในการจองซื้อพันธบัตรไม่เต็มตามความประสงค์ให้เป็นหน้าที่ของบริษัทเงินทุนหลักทรัพย์กรุงเทพธนาทร จำกัด (มหาชน) เป็นผู้กำหนดข้อ ๑๗การรถไฟแห่งประเทศไทยจะส่งมอบใบพันธบัตรให้แก่ผู้ถือพันธบัตรภายในกำหนด ๔๕วัน นับแต่วันออกพันธบัตรประกาศ ณ วันที่ ๑๒ตุลาคม ๒๕๓๖สมหมาย ตามไทผู้ว่าการรถไฟแห่งประเทศไทยณัฐดนัย/พิมพ์๒๓ พฤศจิกายน ๒๕๕๐สุนันทา/ตรวจ๒๗ ธันวาคม ๒๕๕๐จุฑามาศ/ปรับปรุง๓ กันยายน ๒๕๕๗[๑] ราชกิจจานุเบกษาเล่ม ๑๑๐/ตอนที่ ๑๖๐/ฉบับพิเศษ หน้า ๑๗/๑๓ ตุลาคม ๒๕๓๖